ТЕХНИЧЕСКА СПЕЦИФИКАЦИЯ ЗАСТРАХОВКА „ОБЩА ГРАЖДАНСКА ОТГОВОРНОСТ **НА „ДУНАВ МОСТ ВИДИН- КАЛАФАТ” АД ЗА ПЕРИОДА 2018 – 2020 Г.**

1. Предмет на застраховане – отговорността на Застрахования /вкл. всички негови служители/ за имуществени и неимуществени вреди, причинени на трети лица при или по повод осъществяване на стопанската му дейност на територията на посочените в т.4 адреси.
2. Застрахователно покритие
* Всички суми, които Застрахованият бъде законово задължен да плати за вредите, настъпили през времетраене на застраховката, изразяващи се в телесно увреждане /вкл. смърт, заболяване или загуба на работоспособност/ и/или в увреждане на движими или недвижими вещи.
* Съдебни разноски по дела срещу Застрахования, във връзка със застрахователни събития, покрити от застраховката, при условие, че застрахователят е бил привлечен в процеса, когато това е допустимо от закона.
* Целесъобразно направените от застрахования разходи за ограничаване на вредите.
1. Лимити на отговорност за всеки тип вреди:

|  |  |
| --- | --- |
| ЗАСТРАХОВАТЕЛНО ПОКРИТИЕ | ЛИМИТИ НА ОТГОВОРНОСТ НА ГОДИШНА БАЗА |
| 1. Имуществени вреди за 1 (едно) събитие | 40 000 лв.  |
| 2. Имуществени вреди за срока на застраховката (всички събития) | 200 000 лв. |

1. Териториален обхват на застрахователното покритие:
* основно съоръжение на „Дунав мост Видин- Калафат” АД от устой А1 на територията на Република България до устой А3 на територията на Република Румъния и прилежащата му инфраструктура;
* Управлението на „Дунав мост Видин- Калафат” АД;
* ЦТО на територията на с. Антимово;
* Работните места на „Дунав мост Видин- Калафат” АД при пропусквателния пункт на Дунав мост Видин- Калафат.
1. **Срок за изпълнение на договора -** три календарни години. Застрахователните полици се издават всяка календарна година.
2. **Застрахователна премия** **-** съгласно предложение на застрахователя.
3. **Изплащане на застрахователното обезщетение – при условията на Кодекса на застраховането.**
4. **Срок за изплащане на застрахователното обезщетение** – съгласно предложение на участника в цели дни, считано от представяне на документите от страна на „Дунав мост Видин- Калафат” АД, но не по-дълъг от определения в Кодекса на застраховането.
5. Други:
	1. Не се допуска прилагане на самоучастие на „Дунав мост Видин - Калафат“ АД при ликвидация на щетите.
	2. Не се допуска подзастраховане и прилагане на пропорционално правило, в случай че застрахователната сума на увредения актив се отклонява с не повече от 15% от възстановителната стойност на съответния актив.
	3. Размерът на застрахователното обезщетение не може да бъде зависим от каквито и да било промени в икономическата среда – инфлация, валутни курсове и др.
	4. Изпълнителят трябва да осигури презастрахователно покритие за рисковете, сроковете, условията, застрахователните суми и лимитите, посочени в Техническото задание. Не по-малко от 80% от риска трябва да бъде пласиран при/на международни презастрахователи с рейтинг минимум “А-” по Стандарт Енд Пуърс”/Standard & Poors/ или еквивалентен такъв от друга международна призната агенция за кредитен рейтинг, включително и от “Българска Агенция за Кредитен Рейтинг” АД, съобразно изискванията на действащите нормативни актове на Европейската комисия, в т. ч. Регламент (ЕО) № 1060 от 16.09.2009 год. на ЕК относно агенциите за кредитен рейтинг и Регламент (ЕС) № 513 на ЕК за изменение на Регламент (ЕО) № 1060 от 16.09.2009 год. относно агенциите за кредитен рейтинг, както и Делегиран регламент (ЕС) №447/2012 на комисията от 21 март 2012 год. за допълнение на Регламент (ЕО) № 1060/2009 год. Изискването не се прилага по отношение на изпълнител, включително и когато е част от обединение, който има някои от посочените по-горе кредитни рейтинги или такъв има неговата компания майка. Изпълнението на изискването за осигуреното презастрахователно покритие се доказва с информация/декларация от участника (в свободен текст), която се прилага към Техническото предложение, за презастрахователи, при които ще се пласира риска по застраховката, предмет на тази процедура, съгласно презастрахователната програма на участника, към датата на подаване на офертата. Степента на изисквания кредитен рейтинг на презастрахователите, респективно на застрахователите, се доказва с приложено извлечение от интернет страница, друга публикация на кредитната агенция или копие от доклад за присъждане на кредитен рейтинг. Всички копия на документи следва да бъдат заверени от участника. Декларацията и приложенията към нея се представят с Техническото предложение.